Baidaro slėnis
Baidaro slėnis (ukr. Байдарська долина, krym. Baydar uva) – tarpukalnių dubuma Krymo pusiasalio (Ukraina) pietuose, Balaklavos rajone, Krymo kalnų pagrindinio kalnagūbrio priekalnėse, Čiornos upės aukštupyje. Ilgis 16 km, plotis iki 8 km. Būdingi sodai, vynuogynai. Rytinėje dalyje yra Skelos urvas, pietuose slėnis užsibaigia Baidaro Vartų perėja. Baidaro slėniu driekiasi Jaltos–Sevastopolio kelias.